Downloaded from YTS.MX
Official YIFY movies site: YTS.MX
Voi...
Jumala!
Tämä kaupunki suunniteltiin visioksi Brasilian tulevaisuudesta.
Se pyrki vapautumaan vuosisataisesta kolonialismin perinteestä -
ja korvaamaan sen modernilla tasa-arvoisuuden -
ja oikeudenmukaisuuden visiolla.
Perustana, joka pitäisi sitä koossa, oli usko.
Ei usko Jumalaan,
vaan usko yhtä abstraktiin ajatukseen edistyksestä ja demokratiasta.
Kuitenkin, kun tulin tänne kuvaamaan vuonna 2016,
poliittinen ja taloudellinen kriisi -
horjutti brasilialaisten uskoa demokratian voimaan.
Tarvitsemme uudistuksia ja muutoksia.
Emme kestäisi neljättä hallitusta neljässä vuodessa.
Brasilian taloudessa on meneillään pahin lama...
Jeesuksen nimessä...
Hyvä Jumala, minä uskon näihin kongressiedustajiin täällä.
Herran Jeesuksen nimeen.
Herra, voit käyttää loistosi ylistämiseen heitä,
senaattoreita ja kongressiedustajia, Jeesuksen nimessä.
Jeesuksen nimessä. Oi Herra...
KONGRESSIEDUSTAJA JA PASTORI
Kaikkivaltias hallitsee ihmisten valtakuntaa.
Kunnia Jumalalle! - Jumala on valinnut kaikki virkamiehet.
Mikä nimesi on? - Ana Petra.
On ilo olla täällä kanssanne.
Te olette täällä juuri nyt Jumalan tahdosta.
Mitä uskot tapahtuvan Brasilian demokratialle?
Asia on niin, että pahojen hallitus kaatuu.
Jeesuksen nimeen. - Kansakunta elää uutta aikaa.
He eivät ymmärrä, koska sotaa ei käydä ihmisiä vastaan.
Se on hengellinen sota. Jeesus on tullut. Herra Jeesuksen nimeen. Voittoon.
Tämä Raamattu on sinulle.
Totuus on täällä. Aloita lukeminen Uudesta testamentista.
Älä aloita vanhasta. Aloita tästä, Matteuksesta,
koska siinä puhutaan Jeesuksesta.
Se on Jumala, jota palvelen. Jeesuksen kunniaksi.
Isä meidän... - Tapahtukoon sinun tahtosi.
Niin maan päällä kuin taivaissa.
Haluamme huutaa Jeesuksen Kristuksen nimessä...
Tässä vallan linnakkeessa, kansanvallan talossa,
ihmiset ovat säätäneet lakeja -
sekä hyvässä että pahassa.
Tässä huoneessa kongressi sääti -
yhden planeetan edistyksellisimmistä perustuslaeista.
Se asetti syytteeseen kaksi presidenttiä -
ja asetti ja lakkautti 21 vuotta kestäneen armottoman sotilasdiktatuurin.
On saavutettu paljon ja tehty jättimäisiä virheitä,
mutta ne kaikki ovat olleet meidän itsemme tekemiä.
Se, mitä tässä tapahtui, tuntui todella oudolta.
Katsoin, kuinka uskolliset olivat voimallisesti luovuttamassa -
hallinnon ohjia -
etäiselle vallalle.
Tapahtukoon sinun tahtosi -
niin toimeenpano-, lainsäädäntö- kuin tuomiovallassakin.
Ilmentyköön sinun tahtosi, joka on hyvää, täydellistä ja miellyttävää,
näiden tasavallan päättäjien teoissa,
poistaakseen saastan yhteiskunnastamme -
ja viedäkseen sen ennustettuun kohtaloonsa.
Kun saavuin tähän tilaisuuteen, joka pidettiin kongressitalon edessä,
en ymmärtänyt täysin, mitä olin todistamassa.
Tervetuloa, pastori Silas Malafaia!
Tulimme tänne julistamaan,
että Brasilian vasemmistolaiset lurjukset eivät voi polttaa Brasiliaa poroksi!
Tämä on rauhan paikka!
Meitä sanotaan fundamentalisteiksi. Se on totta. Meillä on perusta.
Vastustamme abortteja. Meillä on perusta! Me kannatamme elämää.
Vastustamme huumeiden laillistamista. Meillä on perusta!
Jumalamme ja isämme. - Jumalamme ja isämme.
Me julistamme...
että Brasilia...
kuuluu...
Herrallemme...
Jeesukselle! Aamen.
Kun nyt ajattelen sitä, ymmärrän, että he profetoivat.
Tai oikeastaan he suunnittelivat maan tulevaisuutta.
Miksi pitäisi äänestää Bolsonaroa maamme presidentiksi?
Haluan selventää jotain.
Emme äänestä Jumalaa tai ehdokasta Jumalaksi.
Bolsonarolla on toki puutteensa ja rajoituksensa,
enkä ole kaikesta samaa mieltä,
mutta on syytä punnita hyvät ja huonot puolet.
Bolsonarolla yksi tärkeimmistä asioista, mitä Brasiliassa nyt tarvitaan.
Jos minut valitaan ja jos saan päättää,
niin jokainen kansalainen saa tuliaseen kotiinsa.
SOTILAALLINEN VÄLIINTULO NYT
Alkuperäiskansojen reservaatit ja quilombot eivät saa senttiäkään maata.
Työväenpuolueen kannattajat suolataan luodein.
Tuomari Sérgio Moro määräsi maan entisen presidentin,
Luiz Inácio Lula da Silvan pidätettäväksi.
Brasilian presidenttinä entinen ammattiliittojohtaja Lula -
auttoi kymmeniä miljoonia pois köyhyydestä.
Ongelmistaan huolimatta Lula on selkeä suosikki lokakuun presidentinvaaleissa.
Lulan, PT:n ja kaikkien vasemmistolaisten -
sekä heidän kannattajiensa peli on pelattu.
Olen kristitty, ja Johanneksen evankeliumin 8:32 mukaan -
"Totuus on tekevä teidät vapaiksi".
Totuuden avulla luomme uuden poliittisen mallin Brasiliaan.
Maallista valtiota ei tule. Tämä on kristitty valtio!
TUOTANTO
YHTEISTYÖSSÄ
APOKALYPSI TROPIIKISSA
Saanko tulla? - Kyllä.
Tule sisään.
Täällä on sotkuista. - Ei ole.
Raamattu sanoo, että vain Jumala pääsee ytimeen,
luun, sielun ja hengen ytimeen, eikö vain?
Viime viikolla ajattelin:
"Tapan itseni niin, ettei poikani näe. Kun hän herää, olen jo kuollut."
Sellainen jää mieleen.
Olen yrittänyt itsemurhaa monta kertaa.
Kun yhdistämme hänen, minun ja sinun rukoukset, et koskaan murru.
Koska jos menetät voimasi, me olemme täällä rukouksessa.
Sinulla on tuskaa Mutta sinäkin opit
Sinua sattuu Mutta sinäkin opetat
Jokaisella lupauksella on aikaa odottaa
Mutta Jumala on jo julistanut Voiton tässä sodassa
Lepää rauhassa
Voit siis nukkua rauhassa
Ennen kuin aloin kuvata pastoreita Brasiliassa,
en tiennyt juuri mitään evankelikalismista.
Tiesin vain, että jokaisessa Brasilian kaupungissa,
vaikka ei olisi sairaalaa tai päällystettyjä teitä,
on aina evankelikaalinen kirkko, joka tarjoaa jäsenilleen sosiaalipalveluita,
yhteisöllisyyden tunnetta ja tarkoitusta elämälle.
Sinä itkit kotonasi niin kovasti, valittaen Jumalalle,
kuinka jokainen ovi, johon kolkutat,
etsien työtä ja jakaen ansioluetteloasi, kuinka sinut kutsutaan haastatteluihin...
Ovi ei kuitenkaan avaudu.
Herra lähetti minut kertomaan sinulle,
että minä murran kirouksen.
Maallinen kasvatukseni -
ei auttanut minua tulkitsemaan ympärilläni näkyviä merkkejä.
Tämä on maailmanloppu
Tämä on apokalypsi Epätoivo valtaa meidät
Tiesin, mikä oli Venäjän vallankumous tai hapen kaava,
mutta en mitään apostoli Paavalista, Johanneksesta -
tai ilmestyskirjan ratsastajista.
Ihan kuin eläisimme samassa maassa,
mutta puhuisimme täysin eri kieltä.
Niinpä aloin lopulta lukea Raamattua.
JUMALAN KOKOUS
Viimeisen 40 vuoden aikana -
evankelikaalisten määrä Brasiliassa on kasvanut viidestä prosentista 30:een.
Tässä on kyse yhdestä ihmiskunnan nopeimmin tapahtuneesta -
uskonnollisesta muutoksesta.
Muutoksesta, jossa uskoon ja seuraajiensa anteliaisuuteen perustuvaa uskontoa -
muokataan joidenkin johtajiensa käsissä niin,
että siitä tulee ennennäkemätön poliittinen voima.
LUKU I KUNINKAANTEKIJÄ
JUMALAN KOKOUS KRISTUKSEN VOITTO
ANTIFEMINISTINEN KLUBI
Te, jotka olette lukioissa ja korkeakouluissa...
Mitä teille opetetaan täysin häpeilemättömästi?
Kulttuurista marxismia, Frankfurtin koulukunnan ajattelua.
Kulttuurinen marxismi käy sotaa uskontoa vastaan.
Se on väkivaltaisempaa kuin uskottekaan.
Oletteko huomanneet, että jos puhuu abortin vastustamisesta,
jos puhuu homoliittoja vastaan -
tai jos puhuu huumeiden laillistamista vastaan,
joutuu naurunalaiseksi?
Se on mielipiteiden rajoittamista poliittisen korrektiuden nimissä.
Mitä haluat olla?
Haluatko olla kuin kuka tahansa vai haluatko vaikuttaa?
Nouskaa ylös, pyydän.
Minä haluan olla profeetta.
Anon pääsyä paimeneksi sukupolvelle, joka muuttaa historiaa.
Sukupolvelle, joka muuttaa koulutusta,
viihdettä, kulttuuria, tiedettä,
taidetta, liike-elämää, markkinoita -
sekä toimeenpano-, lainsäädäntö- ja tuomiovaltaa.
Urheiden työläisten sukupolvi.
Sukupolvi, joka muuttaa maailmaa -
uudistaen sen ymmärrystä.
Luoja. Luulin, että veljenpoikani tuli.
Ei suinkaan. - Hän on sisällä.
Tämä on Helena.
Miten vanha olet, Helena? Kerro. - Viisi.
Näytämme, että olemme normaali perhe.
Raamattu on loistava kirja.
Se opettaa minua olemaan kansalainen taivaassa ja kansalainen maassa.
Suuri ongelma on siinä, että monen vuoden ajan -
evankelikaalinen kirkko...
Te ette ole seuranneet sitä kuten minä.
Pastorit opettivat ihmisille,
että he ovat taivaan kansalaisia ja että maailmalla ei ole meille mitään.
Opetettiin vain taivaasta.
Täällä kärsitään ja sitten mennään taivaaseen.
Kun minä aloin puhua siitä, että olemme maailman kansalaisia, kuten Jeesus sanoi,
sitä ei hyväksytty.
"Pastori puhuu politiikkaa! Pastorilla on mielipide. Ihan hullua."
Pastori on voinut sanoa mielipiteensä ja puhua politiikkaa vasta 15 vuotta.
Kaksitoista. - Korkeintaan viisitoista.
Se alkoi 15 vuotta sitten.
Pastori Silas Malafaia, mediatähti.
Hän on esiintynyt päivittäin televisiossa 30 vuotta.
Viime vuosina hän on ollut mukana myös politiikassa.
En ole ehdokas, vaan pastori.
Olen vaikuttaja. Minut kutsuttiin vaikuttamaan.
Tekö valitsette ehdokkaat?
Miksi muut saavat saarnata Marxin aatteita,
mutta minä en saisi saarnata Jeesuksesta?
Se on ristiriitaista, jos kyse on todellisesta demokratiasta.
Politiikan maailmassa Silas Malafaia toimii mieluummin kulissien takana.
Me haluamme Jumalan siunaavan Brasiliaa.
Malafaia on tukenut vuosikymmenien aikana useita presidenttiehdokkaita.
Vuonna 2002 Lulaa.
Se suhde päättyi huonosti.
Nyt riittää! PT:stä on saatu tarpeeksi.
Sitten keskustaoikeistolaisia Serraa ja Aécio Nevesiä.
Mutta he eivät voittaneet.
Bolsonarolle perhearvot ovat tärkeitä.
Hän vastustaa lasten seksualisointia kouluissa, mitä vasemmisto haluaa.
Lopulta Bolsonaro oli ehdokas,
jota Malafaia saattoi sanoa omakseen.
Ei, minua ei ole pidätetty. Kaikki hyvin.
Kun kuvasin Bolsonaroa ensimmäisen kerran 2016, hän oli äärioikeiston riviedustaja,
joka pyrki koko ajan valokeilaan.
Ei huolta, ei minua pidätetä.
Ei täällä ole pyhimyksiä. Jos etsitte pyhimyksiä, olette väärässä paikassa.
Menkää kirkkoon, sieltä niitä saattaa löytyä.
Hän sai mainetta pitämällä ääntä maan vihaisimpien puolesta.
Jos saisin päättää, maanviljelijöillä olisi kiväärit.
Niille roistoille ainoa käyntikortti on .762-kaliiperinen.
Ne roistot ymmärtävät vain tuhon kieltä.
Laajentaakseen kannatustaan hän omaksui vaimonsa uskon -
ja keskimmäisen nimensä, Messias.
Jumalan poika...
Hän omaksui kristillisen nationalistin identiteetin, jotta pääsisi presidentiksi.
Kaiken kansan nähden minä kastan sinut Isän, Pojan ja Pyhän hengen nimeen.
PUOLUEENI ON BRASILIA
KUUKAUSI ENNEN VAALEJA
Jair Bolsonaro joutui väkivaltaisen iskun kohteeksi tänään.
Häntä puukotettiin väkijoukon keskellä.
Tulkoon sinun valtakuntasi, tapahtukoon...
Hän elää kuolemassakin.
On julistettu, että hänestä tulee presidentti. Jumala valitsi hänet.
Varmasti miljoonat kristityt rukoilevat puolestasi, Bolsonaro.
Useat miljoonat, kuuletko? - Se on ihme.
Jumala siunatkoon sinua. Se on ihme.
Ihme. Olen täällä Magnon ja hänen lastensa kanssa.
Hänen selviytymisensä oli ihme,
joka sinetöi tämän armeijan miehen ja hänen uskovaisten seuraajiensa liiton.
Perhearvoja vastaan olevat ihmiset tuhoavat tämän maan hyvinvoinnin.
KORRUPTIO
Jair Bolsonaro on valittu tasavallan presidentiksi.
Diktatuuri on palannut Bolsonaron vuoksi!
Tervetuloa, Brasilian presidentti!
KAKSI PÄIVÄÄ VAALIEN JÄLKEEN
Mito! Mito! Mito!
Tiedän...
Tiedän, että se oli vain pieni tippa -
valtavassa Bolsonaron voiton meressä.
Jumala valitsi hulluja asioita hämmentääkseen viisaita.
Jumala valitsi heikkoja asioita hämmentääkseen vahvoja.
Nyt asiat muuttuvat perusteellisiksi.
Jumala valitsi huonoja, arvottomia asioita,
halveksuttavia asioita, jotka voidaan heittää pois,
asioita, joita ei kukaan pidä tärkeänä, hämmentääkseen niitä, jotka ovat.
Jotta kukaan ei ylpistyisi liikaa.
Siksi Jumala on valinnut sinut.
Jumala valitsi sen, mikä on hullua, heikkoa, vähäpätöistä ja halveksittua.
Näillä raamatullisilla sanoilla -
Malafaia synnytti uudenlaisen johtajatyypin Brasiliaan.
Sellaisen, jonka kyvyttömyys on se,
minkä vuoksi hänestä voi tulla Jumalan vallan väline.
Brasilia kaiken edelle. Jumala olkoon yläpuolellamme.
PRESIDENTIN PALATSI
Tähän palatsiin tuli Bolsonaron mukana kasvava teokraattinen liike,
dominionismi.
Se on uskonnollinen liike, jonka mukaan kristittyjen -
tulisi hallita kaikilla yhteiskunnan aloilla.
Uudessa testamentissa -
Babylonin sanotaan istuvan seitsemän kukkulan huipulla.
Dominionisteille ne edustavat kaikkia yhteiskunnan aloja kulttuurista -
talouteen ja hallintoon.
Heidän mukaansa kristittyjen tulee vallata kukkulat pahan voimilta.
Yksi kerrallaan.
Tällä valinnalla he alkoivat toteuttaa omaa profetiaansa.
Kiipeämään kaikkein epävakaimman kukkulan päälle.
Politiikan huipulle.
LUKU II JUMALA KOLERAN AIKAAN
Hesekiel, luku 14, jae 21.
Jumala lähettää neljä tuomiota maailmaan.
Ensimmäinen niistä tuli 1. marraskuuta 2019 -
ja laajeni koko maailmaan.
Tämä on Jeesuksen uudelleen tulemisen ja maailmanlopun ensimmäinen merkki.
Brasiliassa on jo enemmän koronaan kuolleita kuin Kiinassa.
Mitä sitten? Ikävää. En voi sille mitään.
Olen Messias, mutta en tee ihmeitä.
Miksi pelotella ihmisiä? Kaikki kuolevat.
Suren kuolleita, kyllä, minä suren.
Mutta totuus on se, että kaikki kuolevat. Ketään ei jää.
Jos kuolee maaseudulla, korppikotkat syövät.
Kaikki haisevat samalta.
Haisen samalta kuin sinä. Löyhkäämme samoin.
Ei valtio voi kaikkia vahtia.
Kutsumme kaikki Jumalan ihmiset,
kaikki kristityt mukaan paastoamaan -
Brasilian kansan puolesta,
jotta maahamme tulisi rauha ja vauraus.
Kiitämme kaikkia,
jotka paastoavat Brasilian tulevaisuuden puolesta.
Jeesus Kristus on... - Herra!
Jeesus Kristus on Brasilian herra!
Rokotteiden ostamisen ja terveyttä edistävien toimien sijaan -
ratkaisuna oli rukoilla lisää ja antaa uusia lupauksia -
kansan, sen johtajien ja Jumalan välisen -
jumalaisen sopimuksen vahvistamiseksi.
Olemme täällä toteuttamassa Jumalan tahtoa Brasiliassa.
Sinut on valittu ja nimetty tämän kansakunnan hallitsijaksi.
Ja nyt, Jeesuksen nimessä, minä julistan, että Brasiliassa -
ei enää kukaan kuole koronavirukseen!
Herra Jumalan nimessä olemme täällä Celso Gracia Avenuella -
rukoilemassa teidän puolestanne tänä sunnuntaina,
huhtikuun viidentenä päivänä, palmusunnuntaina. Herra Jeesuksen nimeen.
Herra Jeesuksen nimeen.
MEILLÄ ON ISÄ
Emme kestä enää.
Olemme pumpanneet potilaita aamukahdeksasta, ja he alkavat kuolla.
Emme tiedä, milloin happisäiliöitä tulee.
TAMMIKUU 2021 MANAUS, AMAZONASIN OSAVALTIO
Kaikki kuolevat.
Pyydän armoa.
Koko terveydenhuollon yksiköstä on happi loppunut.
Ei ole happea. Niin moni ihminen kuolee.
He eivät hoida isääni. Hän kuolee. Se on laiminlyönti.
Isäni kuolee ensiapuasemalla, koska häntä ei hoideta.
Häntä ei hoideta. Isäni kuolee hoidon puutteeseen.
Sen perusteella, mitä sairaalassa näen, valtio on jo romahtanut,
ja vain Jumala voi pelastaa meidät.
Vain Jumala!
Anna meille jokapäiväinen leipämme ja anna meille meidän syntimme anteeksi,
kuten mekin anteeksi annamme meitä vastaan rikkoneille.
Äläkä saata meitä kiusaukseen, vaan päästä meidät pahasta.
Jumala hänen sielunsa armahtakoon. - Äiti hylkäsi minut! Oma äitini!
MAAILMAN TOISEKSI ENITEN KORONAAN KUOLLEITA
Aluksi en voinut käsittää,
miten samaa Jeesusta, joka saarnasi rakkautta ja anteeksiantoa,
voitiin käyttää oikeuttamaan hallinto,
joka ei tuntenut empatiaa.
Ymmärtääkseni sen minun oli aloitettava alusta.
Tai pikemminkin lopusta.
Raamatun viimeinen kirja,
Ilmestyskirja.
Se kertoo pian tulossa olevasta apokalypsista,
missä pahantekijät palavat helvetissä -
ja valituille myönnetään ikuinen elämä Jumalan valtakunnassa.
Se on Uuden testamentin oudoin kirja. Ja kiistanalaisin.
Tarinoiden ja opetusten sijaan -
se esittelee visioita, unia ja painajaisia -
Jeesuksen paluusta maan päälle kostamaan seuraajiensa veren vuodattamisen.
Tässä kuvattu Kristus ei ole evankeliumien armollinen vapahtaja,
vaan Messias,
joka palaa taivaallisen armeijansa kanssa -
voittaakseen viimeisen taistelun, joka merkitsee aikojen loppua -
ja uuden maailman perustamista.
Ilmestyskirja on fundamentalistiselle evankelikaaliselle liikkeelle keskeinen.
Siinä sota johtaa rauhaan,
sota johtaa vapauteen -
ja sota on välttämätön paha -
taistelussa suurempaa pahuutta vastaan.
LUKU III HERRUUS
Voi, Silas.
Lopettaisi tuon. Kuka hän luulee olevansa?
Hän seilaa edestakaisin ja silti tööttää. Haistakoot paskat. Opettelisi ajamaan.
Minä ajoin moottoripyörällä ennen. Hän kuvittelee voivansa valittaa.
Mitä tuo oikein on?
Hän seilaa siellä täällä, edestakaisin.
Ihan kuin haluaisi tulla ajetuksi tien sivuun. Ja hän näyttää...
Nyt turvamiehet häätävät hänet. Katso. He kysyvät, mitä hän haluaa.
Ihmiset luulevat voivansa kävellä pastorin yli, koska hän on pastori.
Jeesus heitti pöydät nurin temppelissä.
Ihmiset eivät tunne Raamattua. Jeesus tarttui piiskaan -
ja rankaisi heitä, jotka tekivät väärin. Hän heitti pöydät nurin ja piiskasi heitä.
Hän ei pidätellyt. Rakkauden, lempeyden, rauhan Jeesus...
Valitettavasti on sanottava,
että useimmat pastorit jäivät uskonnon kukkulalle.
Puhumme niistä. Seitsemän kukkulaa.
Uskonto, kulttuuri, viihde, talous, koulutus. Eikö vain?
Ja politiikka.
He jäivät uskonnon kukkulalle ja vieraantuivat siitä, mitä tapahtuu.
Minulla olisi kysymys. Haluaisin tietää, miten tapasitte.
Katsokaa, miten kaunis hän on. - Miten tapasitte?
Se... - Korjaan hiuksiasi.
Minäpä kerron. Isäni oli sen kirkon varapuheenjohtaja,
jossa hänen isänsä oli puheenjohtajana.
Kun minä siirryin kirkon johtoon appiukkoni kuoltua,
sanoin: "En aio olla mikään lähikirkon pastori.
Minä teen tästä kirkosta kansallisesti tunnetun."
Muutin kirkon filosofian ja mielentilan -
lähikirkosta kansalliseksi kirkoksi.
Kun minusta tuli seurakunnan pastori, sillä oli 15 000 jäsentä.
Siirryin johtoon lähes kymmenen vuotta sitten.
Nyt jäseniä on yli 100 000.
Eräs esitykseni dubattiin englanniksi 120 eri maahan.
Haluaisin esitellä hiukan kirkkomme rakennetta teille,
jotka katsotte ohjelmaamme.
Tuotteidemme myynnistä 88 % -
menee tämän ohjelman rahoittamiseen.
Malafaian imperiumin kasvua,
joka alkoi, kun hän yhdisti julkaisuyhtiönsä appiukkonsa kirkkoon,
vauhditti Brasilian talouden kehitys.
Central Gospel. Kuinka voin auttaa?
Tämä Raamattu johdattaa sinut valta-asemaan ja voittoihin elämässäsi.
Uusi keskiluokka alkoi syytää lisää rahaa evankelikaalisille kirkoille.
Ja pastorit, joista alkoi tulla yrittäjiä,
vaikuttajia ja jopa media-alan oligarkkeja,
alkoivat käydä kulttuurisotaa.
Kun lapset eivät uskalla nukahtaa, koska pelkäävät...
He pyysivät seuraajiaan avoimesti -
auttamaan kristittyjen nostamisessa valta-asemiin.
Esittelemme tänään senaattori Marcelo Crivellan.
Kultaseni, et voi leikitellä äänestäessäsi valtion ja osavaltion edustajia.
Mikään enkeli taivaasta ei laskeudu muuttamaan lakeja.
Me olemme maan päällä muuttamassa asioita.
Me luomme tämän maan historiaa. Et voi pysytellä hiljaa.
Liittovaltion korkein oikeus -
repi perustuslain rikki!
MIELENOSOITUS HLBTQ-IHMISTEN OIKEUKSIA VASTAAN
Jos pastori tai pappi avaa Raamatun -
ja saarnaa homoseksuaalista toimintaa vastaan,
sitä pidetään filosofisesti nolona.
Raamatusta tulee homofobinen!
Tuhat kertaa "ei"!
Evankelikaalit ja katolilaiset,
me olemme tässä maassa enemmistö!
Yhtenäistä kirkkoa ei voi voittaa!
Katsokaa koneen nimeä.
JUMALAN LEMMIKKI
Median mukaan lentokoneeni maksoi 12 miljoonaa dollaria.
Kone maksoi 1,4 miljoonaa dollaria ja nyt se on 800 000:n arvoinen.
Koska koneet kuluvat.
Mitä teette tänään presidentin kanssa? - Me vain juttelemme.
Puhumme. Hän tykkää jutella kanssani,
koska puhun hänelle suoraan. En mielistele presidenttiä.
Kyseenalaistan asioita ja sanon suoraan.
Sanon, kun olen eri mieltä jostain. En mene sanomaan: "Voi herra presidentti..."
Ei.
Puhutteko André Mendonçan nimityksestä korkeimpaan oikeuteen?
Kampanjoidessaan Bolsonaro sanoi,
että hän nimittää korkeimpaan oikeuteen evankelikaalisen.
En tiedä, voiko presidentti ottaa sen riskin,
vaikka painetta onkin kaikin puolin,
että ei pitäisi lupaustaan, koska se panisi hänen tukalaan asemaan.
Pastori Silas Malafaia.
Hän on minun mukanani.
Onko takana oleva auto teidän? - On. Takana oleva auto on meitä. Kiitos.
Näettekö, miten helppoa on päästä sisään? Helppo nakki.
Otetaan kasvosuojat pois.
Maskit muiden kanssa. - Miten voitte, presidentti?
Onko sinulla ollut se? - Mitä?
On. Hänellä on ollut. Meillä kaikilla oli.
Hänen häissään... Odotimme morsianta.
Minä vihin heidät. Kerron tämän tarinan.
Olimme siellä ja tämä heppu tuli luokseni... Olemme ystäviä.
Presidentti, herra... - Ystäviä 11 vuoden ajan.
Niin. Hän sanoi minulle: "Malafaia,
aion pyrkiä presidentiksi." Minä sanoin: "Oletko tullut hulluksi?"
Hän sanoi: "Meidän täytyy muuttaa tätä maata, tai vasemmisto tuhoaa kaiken."
Lähdin sieltä sanoen: "Se heppu on sekaisin. Ihan hullu."
Oliko se vuonna 2009? En muista... - Sinun hääsi!
Se oli vuonna 2009.
Tuleeko korkeimpaan oikeuteen evankelikaalinen?
Kyllä. Lupasin niin. Hänen täytyy olla evankelikaalinen.
Monella, joka hakee paikkaa, on vaikuttava ansioluettelo,
mutta ensimmäisenä vaatimuksena on, että hän on evankelikaalinen.
Tietenkin hänellä tulee olla myös lainopillinen koulutus.
On syytä muistaa, että korkeimman oikeuteen valittavan on saatava -
myös liittovaltion senaatin hyväksyntä.
Hyvää päivää. - Hei. Olen nopea.
Millainen vastaanotto on ollut? Voidaanko teidät hyväksyä?
Evankelikaalisen pastorin nimeäminen korkeimpaan oikeuteen -
veisi kristillisen valtion perustamisen uudelle tasolle.
Monessako kabinetissa olette käynyt tänään?
Luullakseni 60:ssa. - Kuudessakymmenessäkö?
Mutta André Mendonça kohtaa vastustusta senaatissa.
Bolsonaro sanoi minulle: "Malafaia,
se menee pieleen.
Se ei onnistu. André ei onnistu."
Minä sanoin:
"Se, joka on rikkonut sanansa, olet edelleen sinä.
Sanoisin mielelläni, etten auta, koska me emme pyytäneet sitä.
Voisin sanoa, ettei sanaasi voi luottaa.
Mitä sinun pitää tehdä? Tee selväksi, että hän on ehdokkaasi.
Käske poikasi kuiskia senaattorien korvaan,
että et aio antaa periksi. Siinä se on."
"Kyllä, hyvä on, Malafaia."
Tekikö hän niin?
Hän antoi lausunnon.
Miten painostitte senaattoreita?
Kultaseni, kuka tahansa senaattori haluaa evankelikaalisten äänet.
Eikö vain? Meitä on 30 %.
Jos olet ehdokkaana ja evankelikaalinen johtaja sanoo:
"Älkää äänestäkö häntä. Hän on meitä vastaan." Ja perustelee sen.
"Se on paha juttu, eikö vain? Mutta valitset toki itse.
Muistan seuraavissa vaaleissa, mitä teit evankelikaalisille.
Itsepä päätät. Anna palaa vaan.
Minä en sinua suojele."
KONGRESSIEDUSTAJA JA EVANKELIKAALISEN RYHMÄN JOHTAJA
Vuonna 2002 meillä oli kaksi ja puoli riviä.
Meitä oli noin 50. - Montako ryhmässä on nyt?
Meitä on 142, joten meillä on...
yksi...
yhdeksän riviä.
Ne ovat yksi, kaksi, kolme, neljä, viisi, kuusi, seitsemän,
kahdeksan ja yhdeksän riviä tästä.
Se on muuttunut. Hyvin merkittävä muutos. Kiitos vasemmiston.
Vasemmisto tämän teki. - Niinkö?
Todellakin. Mitä enemmän he meitä haastavat, sitä enemmän me kasvamme.
Voi Jeesus, taas mennään.
HYVÄKSYMISKÄSITTELYN PÄIVÄ
Tarvitsemme kongressiedustajia senaatin istuntoon.
Menkää kaikki edustajat, jotka pääsevät, senaattiin,
koska siellä alkaa pian äänestys.
Se onnistui, mutta ei hallinnon ansiosta.
Kiitos kuuluu evankelikaalisille voimille, jotka painostivat senaattia.
Kaikki äänet on laskettu,
joten julistan äänestyksen päättyneeksi.
Pyydän hallituksen sihteeristöä esittelemään tuloksen.
Neljäkymmentä seitsemän kyllä-ääntä...
Korkeimman oikeuden jäsen!
Kunnia Jumalalle!
PRESIDENTIN VAIMO
Kunnia Jumalalle!
Halleluja! Herra Jumala!
Jumala taivaassa! Siunaa meitä, herra!
Kunnia Jumalalle! - Halleluja!
Haluamme tässä hetkessä...
todeta yhdessä...
että André Mendonça...
voi olla Jumalan väline...
liittovaltion korkeimmassa oikeudessa.
Ja me julistamme...
että Brasilia...
kuuluu...
Herralle Jeesukselle Kristukselle!
Aamen! Ja aamen.
LUKU IV ALKU
POHJOIS-CAROLINA, USA
Mikä maailmaa vaivaa?
Mikä on syynä kaikkiin näihin pahoihin asioihin,
jotka yhteen liitettyinä aiheuttavat sotaa ja sosiaalisia jännitteitä?
Jeesuksen mukaan ne tulevat ihmisestä itsestään.
Siinä on kommunismin ja kristillisyyden isoin ristiriita.
Karl Marx katsoi maailman ongelmia ja sanoi: "Jotain on pielessä."
Karl Marx sanoi, että ongelma on sosiaalinen.
Hän sanoi: "Jos ratkaisemme maailman sosiaaliset ongelmat,
ihmisestä tulee onnellinen yksilö.
Voimme rakentaa utopian. Voimme tehdä taivaan maan päälle."
Mutta Jeesus sanoi: "Väärin. Syynä ei ole sosiaalinen epäoikeudenmukaisuus.
Se ei ole ongelman ydin, vaan se on syvemmällä."
Ongelmamme ovat peräisin itsestämme.
Hän sanoi sitä synniksi.
Mikään voima ei ole vaikuttanut Brasilian politiikkaan viime vuosikymmeninä -
yhtä merkittävästi kuin haamu.
Kommunismin haamu.
Kun uusi pääkaupunkimme oli valmiina demokratiaa varten,
demokratia ajettiinkin pois.
Brasílian eristäytynyt sijainti sisämaassa -
oli juuri sopiva alusta sotilasdiktatuurin soveltamiselle.
Haamun pelko antoi heille perusteet.
PIDÄ KAUPUNKI PUHTAANA TAPPAMALLA KOMMUNISTI PÄIVÄSSÄ
Luotamme Herraamme...
Mutta pelloilla ja kaupungeissa -
pappien ja pastorien suissa alkoi levitä vaarallinen aate.
Sen mukaan köyhät eivät olleet köyhiä kohtalon vuoksi,
saati syntiensä tähden,
vaan koska yhteiskunta oli suunniteltu pitämään heidät köyhinä,
jotta harvojen etuoikeudet säilyisivät.
Herra Jumala, Isä meidän, anna nälkäisille ruokaa,
anna oikeudenjanon kasvaa -
ja anna siunauksesi kaikille lapsillesi maailmassa.
Tarvitsemme sosiaalista oikeudenmukaisuutta!
Sitä varten -
meidän on saatava työläiset havahtumaan.
Tämä Latinalaisessa Amerikassa levinnyt liike, Vapautuksen Teologia,
nosti esiin myötätuntoisen Jeesuksen, joka haastoi vallitsevat valtarakenteet.
Jos annan leipää köyhälle, jollekin nälkäiselle, sanotaan, että olen pyhimys.
Jos kysyn, miksi hänellä on nälkä, sanotaan, että olen kommunisti.
USA:n kansallisen turvallisuuden neuvonantaja Henry Kissinger -
varoitti presidentti Nixonia siitä, että katolinen kirkko -
ei olisi enää luotettava liittolainen alueella.
CIA:N TUTKIMUS
Kylmän sodan aikaan USA:n evankelikaalisten kristillisten piirien -
näkökulma oli kääntymässä päinvastaiseen suuntaan.
Silloin alkoivat kansalliset rukousaamiaiset,
joissa televisiosaarnaajat ja evankelikaaliset lobbarit -
tapasivat presidenttejä ja hallitusten jäseniä -
verkostoituakseen ja jopa pidelläkseen toisiaan käsistä.
He suhtautuivat pakkomielteisesti haamuun.
Joten he puhuivat Etelä-Amerikasta.
Löytämiemme asiakirjojen mukaan "perheenä" tunnettu lobbariryhmä järjesti -
lähetyssaarnaajien antamaa englanninopetusta -
sellaisille Brasilian kongressinedustajille,
jotka olisivat helposti käännytettävissä kristinuskoon ja kapitalismiin.
Tropiikkiin tuli tuhansia lähetyssaarnaajia.
3 000 ULKOMAALAISTA 60 000 BRASILIALAISTA
PAAVI JOHANNES PAAVALI II
Vatikaanikin pyrki vaientamaan Vapautuksen Teologian.
VAPAUTUKSEN TEOLOGIAN PAPPI
Brasiliassa alettiin järjestää omia rukousaamiaisia,
jotka yhdistivät evankelistoja ja diktatuuria -
koko sen kahden vuosikymmenen ajan, jonka se kesti.
Tämän operaation vaikutuksia on vaikea mitata.
Mutta varmaa on, että Brasiliasta tuli koelaboratorio raa'alle kapitalismille -
ja hurjalle sosiaaliselle epätasa-arvolle.
Miljoonat ihmiset alkoivat etsiä lohtua evankelikaalisesta uskosta.
Eikä uskon kasvu ollut näkyvämpää missään muualla kuin joukkokokouksissa,
jotka oli kutsunut koolle "protestanttisena paavina" tunnettu mies,
Billy Graham.
Ne olivat osa hänen ristiretkeään kommunismia vastaan.
Olette varmasti suurin yleisö, joka on kokoontunut -
kuulemaan Jumalan sanaa Pohjois- tai Etelä-Amerikassa, ja suurimpia maailmassa.
Miljoonat kristityt rukoilevat tällä hetkellä.
Jumala siunatkoon Brasiliaa.
Jumala siunatkoon Brasiliaa!
ÄÄNESTÄ
REKISTERÖIDY JA ÄÄNESTÄ
VUOSI BOLSONARON VOITON JÄLKEEN LIITTOVALTION VANKILA, CURITIBA
Herra presidentti, sanoisitteko jotain?
Montako päivää olen ollut täällä? - 571.
Laskin, että puolitoista vuotta.
Voisitteko esitellä itsenne?
Olen Luiz Inácio Lula da Silva,
Brasilian entinen presidentti.
Liittovaltion poliisi on pitänyt minut vangittuna täällä 571 päivää.
Minut pidätettiin siksi,
ettei minua voisi valita tasavallan presidentiksi.
Siksi minä olen poliittinen vanki,
ja aikeenani on osoittaa, että minua syyttäneet ovat valehtelijoita.
He ovat niitä, jotka loivat rikollisen verkoston,
kaapatakseen vallan tässä maassa -
asettaen Dilman syytteeseen ja vangiten minut.
Jeesus tiesi jo Freudia ennen,
ettei ole mitään salattua, mikä ei tule ilmi,
eikä kätkettyä, mikä ei tule tunnetuksi ja joudu päivän valoon.
Brasilian politiikan dramaturgiassa -
vaietut asiat tapaavat tulla esiin vuodetuissa viesteissä.
Tällä kertaa niistä paljastui suuri korruptiovyyhti -
Lulan puolueen hallituskaudelta.
Vuodetut viestit, jotka hakkeri oli saanut,
osoittivat, että tämä tuomari, joka vastasi tutkinnasta,
oli juonitellut tämän syyttäjän kanssa saadakseen tuomittua Lulan korruptiosta,
tavoitteenaan siirtää suosituin ehdokas sivuun vuoden 2018 presidentinvaaleista.
Tuomarista tuli myöhemmin Bolsonaron hallituksen oikeusministeri.
Lula on vapaa!
Viestien tultua esiin -
korkein oikeus määräsi Lulan vapautettavaksi.
Hänen ollessa vangittuna -
puolet kansasta koki, ettei ollut saanut äänestää omaa ehdokastaan,
kun toinen puoli koki, että rangaistus oli ansaittu.
Nyt kun Lula oli vapaa, ilo ja viha vaihtoivat paikkaa.
Muisto hänen kahdesta kaudestaan presidenttinä,
kun miljoonat pääsivät pois köyhyydestä,
käynnisti presidentinvaalikamppailun ennenaikaisesti -
ja nosti Lulan mielipidetiedustelujen kärkeen.
Miten se mies saattoi johtaa PT:tä vankilasta käsin?
Yritättekö väittää, ettei tämä heppu -
presidenttinä ollessaan ollut missään tekemisissä korruption kanssa?
Sen täytyy olla vitsi. Minäpä otan vähän kahvia.
Sen täytyy olla vitsi. Se on väärin.
Tämä on ministerin mahtailua.
Mitä uskotte tapahtuvan vuonna 2022? - Lula häviää vaalit. Tiedättekö miksi?
Hän ei pärjää evankelikaalisten keskuudessa.
Hän ei pärjää. Pitäkää se mielessä.
Meitä on yli 30 % väestöstä.
Hän ei voi voittaa.
"Olen varma, ettei Lulasta tule enää Brasilian presidenttiä.
Jumala muuttaa tämän maan historiaa."
"Herran rauhaa, pastori."
"Toivottavasi muutkin vaikuttajat puhuvat."
"Lula olisi yhä vankilassa ellei olisi lahjonut korkeinta oikeutta."
Katsokaa. Näitä on tuhansia.
Antaa palaa, Mito!
He saivat Lulan pois vankilasta -
ja tekivät hänestä vaalikelpoisen presidentiksi.
Heidän täytyy osoittaa, että vaalit järjestetään reilusti,
tai muutoin tulee ongelmia ensi vuonna.
Annan presidentin olkanauhan sille,
joka voittaa minut vaaleissa reilusti, ei petoksella.
Bolsonaro teki selväksi, että haastaisi tuloksen, jos ei voittaisi.
Hän varmasti tiesi, mitä pimeitä voimia herätteli sillä,
että alkoi kyseenalaistaa maan vaalijärjestelmää.
Se on ensimmäinen askel demokratian tuhoamisessa.
LIITTOVALTION KORKEIMMAN OIKEUDEN JÄSEN
Me emme siedä hyökkäyksiä demokratiaa vastaan,
demokratian rapauttamista.
Sanavapaus ei tarkoita vihapuheen vapautta.
Demokratia ei ole anarkiaa.
Muutoin meillä ei olisi perustuslakia.
Korkeimman oikeuden jäsen Alexandre de Moraes -
uhkaa viedä Bolsonaron vaalikelpoisuuden -
liittämällä tämän tutkimukseen valeuutisten levittämisestä.
Sota oli julistettu.
Sananvapaus ei vaadi oikeassa olemista.
Se on oikeus puhua, ilmaista mielipidettä,
vaikka se olisi kuinka absurdi mielipide.
Kuten Donald Trump saa puhua mitä tahansa höpöä.
Olin USA:ssa avaamassa kirkkoa ja hän tuli puhumaan kanssani.
"Ensimmäisenä päivänä presidenttinä -
aion kieltää transihmisten osallistumisen armeijaan."
Sitä sanavapaus on.
Haluatko puhua? Ole hyvä. Kansa saa tuomita sinut.
Näytän vain, mitä demokratia on.
Se on oikeus sanoa mitä tahansa haluaa, ja ihmiset päättävät itse:
"En halua tätä, en ole samaa mieltä." Sitä demokratia on.
Demokratia ei ole vain enemmistön tahto, se on myös vähemmistöjen suojelua.
Demokratia on absoluuttisen enemmistön tahtoa.
En aio rikkoa sääntöjä kyseenalaistaakseni auktoriteetteja.
Mutta uskon, että hetki on tulossa.
Jos São Paulon asukkaat menisivät Paulista Avenuelle,
kahtena tai kolmena sunnuntaina, lähtisin mieluusti.
Se antaisi toisen viestin heille, jotka uskaltavat -
koetella perustuslakimme rajoja.
Isä, me kiitämme sinua presidentin elämästä -
ja pyydämme siunaustasi...
Tuore muisto sotilasvallankaappauksesta -
antoi Bolsonarolle tilaisuuden puhua rivien välissä.
Tankit eivät ole koskaan kulkeneet Esplanada dos Ministériosilla -
sitten demokratian palaamisen.
Brasilialaiset ymmärsivät, mitä Bolsonaro vihjasi:
Armeija voisi puuttua vaaleihin hänen suojelemisekseen -
tai jopa estää seuraavat vaalit.
Jos he uskoisivat, kansa antaisi sen tapahtua.
Armeija, pelasta Brasilia!
KANSA + ARMEIJA + BOLSONARO PELASTAA BRASILIAN
SYRJÄYTETÄÄN KORKEIN OIKEUS VALTA ON KANSALTA
Hän yllytti kannattajansa mielenosoitukseen,
ITSENÄISYYSPÄIVÄ
hengellisen kokoukseen, joka käynnisti kapinan oikeusvaltiota vastaan.
Tämä kärjistys tapahtui samaan aikaan, kun mielipidemittaukset näyttävät -
Bolsonaron kannatuksen olevan alimmillaan.
Lula johtaa vaaligallupeissa -
kaikissa erilaisissa presidentinvaalivaihtoehdoissa.
Tyrannien vastustaminen -
on Jumalan tahdon mukaista!
Korkeimman oikeuden tuomarit ovat rikollisia. Joutavat vankilaan -
tai mestattavaksi.
Herra sanoi, että aikojen lopussa -
olisi sotia, tauteja ja nälänhätää.
Se ennakoi Jeesuksen uutta tulemista.
Meidän kunniaksemme!
Meidän Jumalallemme!
Brasilian uudelle itsenäisyydelle!
Katsokaa taivaalle!
Itsenäisyys! - Katsokaa, kuka tulee.
Kuka tulee meidän yläpuolellamme!
Presidenttimme Jair Messias Bolsonaro saapuu, ihmiset.
Mikään toogadiktaattorien jengi -
ei voi syrjäyttää kansan valitsemaa presidenttiä!
Jumala rankaisee sellaisia ihmisiä!
Menkäämme kohti edistystä ja siunattua elämää!
Jumala siunatkoon teitä!
Mito! Mito! Mito!
Jumala ei koskaan sanonut Israelille:
"Pysykää kotona, niin taistelen puolestanne."
Hän sanoi aina:
"Menkää taistelemaan, olen kanssanne."
Katsotaan tämä kohtaus uudestaan.
Bolsonaro katsoo tässä Malafaiaa etsien hyväksyntää.
Ja Malafaia näyttää tietävän tarkkaan, mitä presidentti sanoo.
"Menkää taistelemaan, olen kanssanne."
Emme saa hyväksyä sitä, että yksi ihminen -
pakottaa muut tahtoonsa.
On tullut aika sanoa niille ihmisille,
että tästä lähtien kaikki on toisin.
Häivy, Alexandre de Moraes!
Lakkaa olemasta paskiainen!
Presidentti ei enää alistu mihinkään päätökseen,
minkä Alexandre de Moraes tekee!
Minä annan valtuuden!
LUKU V PYHÄ SOTA
Niiden vuosisatojen ajan, kun kristityt ovat odottaneet Jeesuksen paluuta,
tulkinta maailmanlopusta on muuttunut.
1800-luvulla moni uskoi, että Jeesus palaisi -
vasta tuhannen vuoden rauhan jälkeen.
Mitä enemmän parannettaisiin maailmaa ja vähennettäisiin kärsimystä,
sitä pikemmin hän palaisi.
Mutta vuonna 1827 nuori irlantilainen pastori John Nelson Darby -
käänsi ajatuksen nurinpäin.
En olisi osannut kuvitella, kuinka suuri vaikutus sillä oli Brasilian politiikkaan.
Valistuksen säikyttämänä -
Darby luki Ilmestyskirjaa toisin kuin kukaan oli sitä lukenut,
mahdollisimman rationaalisesti ja kirjaimellisesti.
Hänestä oli täysin järkeenkäypää, että tämä turmeltunut maailma -
kohtaisi Jumalan raivon.
Tilanne maailmassa vain pahenisi,
kunnes tulisi maailmanloppu.
Niinpä ei ollut syytä toivoa tai edistää rauhaa.
Darbyn opetukset sähköistivät evankelikalismin idean -
luoden fundamentalistisen liikkeen,
joka uskoi, että mitä pahemmaksi maailma muuttuisi, sitä nopeammin Jeesus palaisi.
Mutta Ilmestyskirja, josta Darby visionsa ammensi,
on vain yksi monista apokalypsista kertovista kristillisistä teksteistä.
Muissa kirjoissa, jotka poltettiin ja haudattiin,
ei puhuttu tuomiopäivästä, jolloin harhaoppiset palaisivat helvetissä,
vaan siitä, miten Jumalan rakkaus on ääretöntä ja kohdistuu kaikkiin.
SYYSKUU 2022 NELJÄ VIIKKOA ENNEN VAALEJA
Edellisissä vaaleissa Bolsonaro oli ulkopuolinen, altavastaaja -
ja Jumalan väline.
Mutta näissä kisoissa hän omaksui uuden persoonan.
Hän esiintyi Jumalan valittuna vallanpitäjänä.
Tasavallan presidenttimme -
on Jumalan asettama.
Pimeyden puolue ei palaa valtaan.
Nostakaamme kätemme -
siunataksemme Jair Messias Bolsonaroa.
Kun vasemmisto esittää pieniä sosiaalisia uudistuksia -
kapitalistisessa järjestelmässä,
oikeisto puhuu aivan eri tasolla.
He herättelevät vallankumouksellista kiihkoa -
julistaen jumalallista ylivaltaa ja pyhää sotaa.
Mito! Mito!
Vain kirkko voi käydä tätä sotaa.
Tämä on nyt meidän sotamme. Tämä sota on teidän.
Tämä on henkinen prosessi.
PASTORI JA SENAATTORI
Taistelemme pimeyden voimia vastaan.
Älkääkä kuvitelko, ettei se taistelisi vastaan, jos provosoimme sitä.
Meillä on 33 miljoonaa ihmistä joilla ei ole mitään syötävää!
105 miljoonaa ihmistä kärsii ruokaturvaongelmista!
On demoneja, joita sanotaan Jumalaksi.
Ja rehellisiä ihmisiä sanotaan paholaisiksi.
Koska on ihmisiä, jotka eivät pidä kirkkoa -
uskon tai hengellisyyden tyyssijana,
vaan he käyttävät kirkkoa poliittisena näyttämönä.
Minä, Luiz Inácio Lula da Silva, puolustan maallista valtiota.
Sanon sen rauhan miehenä,
joka uskoo Jumalaan.
Kun haluan puhua Jumalalle,
en tarvitse pappeja tai pastoreita.
Voin sulkeutua huoneeseeni ja puhua Jumalalle -
niin monta tuntia, kuin haluan, joutumatta pyytämään palveluksia.
Mene pesemään viinainen suusi äläkä puhu hölynpölyä.
Kuka sanoi, että pastorit ja papit ovat välittäjiä Jumalan ja ihmisen välillä?
Jumalan ja ihmisen välillä on vain Jeesus Kristus. Timoteus 1, 2:5.
Vapauta meidät tästä tyypistä, jolla ei ole moraalia!
Jumala siunatkoon teitä ja Brasiliaa.
SANO SE, MALAFAIA
Tästä lähtee. - Selvä.
EVANKELIKAALINEN PASTORI
Pastori Silas Malafaia...
Sen lisäksi, että hän on kiistanalainen hahmo,
hän on myös syöpä uskonnolle.
Miksi?
Koska hän käyttää aggressiivisuutta henkilökohtaisesti.
Se vihamielinen tapa, jolla hän käyttää sitä...
Hän jopa vainoaa joitakin, yrittää sulkea heidän suunsa...
Joku, joka ei ole evankelikaalinen, voi sen vuoksi luulla kaikkia -
evankelikaalisia johtajia sellaisiksi.
Minäpä etsin sen sinulle.
Olen evankelioinut jo 25 vuotta.
Sitten tässä demokraattisessa maassa instituutio,
jolle olen omistanut 25 vuotta elämästäni,
vaati minun irtisanomistani poliittisen kantani vuoksi.
Miksi evankelikaalisten äänet ovat niin haluttuja?
Koska bolsonarismi on vallannut kirkon.
Joko voitamme vaalit tai seuraa diktatuuri.
Meidän on sanottavan, että heidän on äänestettävä Lulaa.
Ei pidä sanoa, ettei Lulaa saa valita.
Meidän on parannettava vanhan miehen imagoa.
Hänellä on kauniit kasvot.
Näytämme: "Minä tuen presidentti Lulaa. Olen pastori."
"Jumala siunatkoon" oudolla kielellä kuten Michelle, ja siinä se on!
Se on mahdollista. Se toimii. Kun Malafaia sanoo: "Vasemmistolainen juopporenttu!"
Sitten sanomme, "Presidentti Lula, Jeesus rakastaa renttuja."
"Jeesus..." - Juuri niin.
"Presidentti Lula, Jeesus rakastaa heitä..." - Jeesus rakastaa seksuaali...
HLBTQ. - HLBTQ-väkeä.
"Minun tuntemani Jeesus ei ole Malafaian Jeesus."
Tiedättekö, mistä on kyse?
"Ei siitä Jeesuksesta, josta Bolsonaro puhuu.
Brasiliaan tulee taas rakastava Jeesus hallintonne aikana."
Olé, olé, olé, Lula!
2. LOKAKUUTA 2022 VAALIEN ENSIMMÄINEN KIERROS
Kun lähes 30 prosenttia äänistä on laskettu -
Jair Bolsonaro johtaa 51 prosentilla.
Lulalle on laskettu 48,94 % äänistä.
Mito! Mito! Mito!
Ensimmäisellä kierroksella äärioikeisto ylitti kaikki odotukset.
Ei vain saamalla toisen kierroksen...
Katsotaan senaattoreita...
Vaan myös siirtämällä kongressia niin äärioikealle,
ettei Bolsonaro presidenttinä kohtaisi juurikaan vastustusta.
Ja huomaan miettiväni,
millainen teokratiastamme tulisi.
Brasílian ensimmäisissä piirustuksissa -
presidentin palatsin viereen oli piirretty kirkko.
Kuten kaikissa brasilialaisissa kaupungeissa.
Myöhemmin se päätettiin poistaa,
jolloin pääaukiolle jäi vain kolme vallan keskusta.
Kukin niistä oli täydellisen kolmion kärjessä,
mikä ilmensi tasa-arvoa ja tasapainoa.
Kirkon ja valtion erottaminen toisistaan,
ero julkisen ja yksityisen välillä,
mahdollisti sen, että Brasíliasta tulisi, syvistä ristiriitaisuuksistaan huolimatta,
lupaus tulevaisuudesta.
Lupaus tulevasta utopiasta.
Herra presidentti, miksi Bolsonaro on viime kuukausina -
ollut edellänne gallupeissa evankelikaalisten keskuudessa?
Luulen, että hän tekee töitä sen eteen enemmän kuin kukaan koskaan.
Jotkut pastorit uhkailevat ihmisiä äänestämään Bolsonaroa.
Ammuskelevat kirkoissa.
Äskettäin eräässä kirkossa ammuttiin.
Tilanne on väkivaltainen. On paljon jännitteitä.
Mikä saa ihmisen kääntymään evankelikaaliseksi?
Kerron aina tätä tarinaa.
Koska olin ammattiliittojohtaja...
Työläinen, joka joutuu työttömäksi, menee liittoon.
Liitto sanoo hänelle: "Toveri, meidän on järjestäydyttävä tehtaalla.
Kun olemme järjestäytyneet, meidän pitää mennä lakkoon,
meidän on taisteltava, meidän on protestoitava.
Kaikki johtuu kapitalismista."
Heppu sanoo: "Hitto, tulin tänne, koska menetin työni,
ja nyt pitäisi aloittaa vallankumous."
Sitten mies lähtee liitosta ja menee katoliseen kirkkoon.
Kirkossa sanotaan "Kyllä, poikani.
Sinun on kärsittävä maan päällä päästäksesi taivasten valtakuntaan."
Sellaista elämä on. Taivas on köyhiä varten."
Mies sanoo: "Hitto, tulin tänne kertomaan, että olen työtön, ja te..."
Sitten mies menee menestysteologian kirkkoon -
ja kuulee kaksi asiaa:
"Ongelma on paholainen ja ratkaisu on Jeesus. Se on hyvin yksinkertaista."
"Olet työtön, koska paholainen tuli elämääsi,
ja Jeesus on tie ulos siitä.
Kun päästät Jeesuksen sydämeesi, sinä..."
Mies lähtee lohdutettuna ja sanoo: "Hitto, minulla onkin mahdollisuus."
Minun teoriani mukaan sosialismin epäonnistuminen johtui -
uskonnon kieltämisestä.
Ymmärrättekö? Niin minä ajattelen. Voi olla, että joku -
puhdasoppinen kommunisti ei ehkä hyväksy teoriaani.
Mutta ei ihmisiltä voi kieltää arvoja, joihin he uskovat.
Aiotteko kampanjoida kirkoissa?
En yleensä pyydä ääniä sillä tavalla.
Älkää pyytäkö menemään kirkkoon hakemaan ääniä.
En mene. Menen kirkkoon rukoilemaan.
Ettekö koskaan? - En pyydä.
Se ei kuulu poliittiseen koulutukseeni.
SIIVOUSESIMIES
Äänestitkö presidentti Bolsonaroa? - Äänestin.
Äänestätkö häntä taas? - Jatkan äänestämistä.
Koska hän on Jumalan mies, vai? Ainakin minusta, koska kaikki...
Kyllä Lulakin on Jumalan mies. Mutta hänellä on arvonsa.
Mikä on Lulan uskonto? - Hän on umbanda, Candomblésta.
Eikö hän ole katolilainen? - Ei ole.
Presidentti Lula? Katolilainenko?
Ei ole koskaan ollut. Hän sai jopa Shango-miekan.
Me, jotka olemme Bahiasta, tiedämme näistä.
Hae "Presidentti Lula ottaa vastaan Shango-miekan."
Ennen Bolsonaroa ajattelin äänestää häntä.
Kun näin sen, muutin mieleni.
Kumman presidentin toivot voittavan?
Kumman? - Bolsonaron.
Valehtelet. Lulan. - Eikä, vaan Bolsonaron.
Hän tukee Lulaa! - Anna tulla. Voit sanoa sen.
Hyvä on. Toivottavasti Lula voittaa.
Mutta hän... ei.
Jos hän ei olisi esittänyt... - Mitä?
Vessat. En pitänyt siitä. - Vessajutusta, vai?
Mutta hän on paljon muutakin, vai kuinka?
Haluaisin hänen voittavan. - Hänellä on hyviä suunnitelmia maalle.
Äänestäisin häntä, mutta uskonnon takia...
Se on vaikuttanut minun...
Äänestän sen mukaan, miten se vaikuttaa uskontooni.
USKO, KLIKKAUKSET JA ÄÄNET KAAPATTU ITSENÄISYYS
Seuraamme internetissä julkaistujen valheiden määrää.
Netissä levisi useita julkaisuja, joissa valheellisesti väitettiin -
Lulan vainoavan kristittyjä ja sulkevan kirkkoja, jos tulee valituksi.
On jatkuvasti selitettävä, ettei se ole satanismia.
Se on absurdia. Kuinka groteskia!
Se vaikuttaa äänestäjien näkemyksiin.
LULA ON KRISTITTY EIKÄ AIO SULKEA KIRKKOJA
PITÄKÄÄ POLITIIKKA POISSA USKOSTANI
Kun edessä on mahdollinen häviö vaaleissa,
Lula lähettää kristitylle väestölle ymmärrettävän viestin.
MINUN TALONI ON RUKOUSHUONE
Kaikkivaltias Jumala ja iankaikkinen Isä,
laskeutukoon armosi, Herra,
Luiz Inácio Lula da Silvan elämään.
Isä, anna poikasi hallita viisaasti,
älykkäästi ja ennen kaikkea rakkaudella. Jeesuksen nimessä!
Aamen!
Herra Jeesus,
tee herra Lulasta parempi presidentti kuin se, joka meillä on,
jotta saamme enemmän kouluja, enemmän rakkautta,
enemmän elämää.
Älköön olko enää valheita.
Uuden poliittisen ajan merkkinä -
Lula kirjoitti evankelikaalisille kirjeen kertoen,
ettei aio muuttaa lakeja, jotka kieltävät abortit Brasiliassa,
ja että hän kunnioittaa uskonnonvapautta.
20 vuotta sitten hän kirjoitti samanlaisen kirjeen tullakseen valituksi,
mutta silloin pankkiireille.
Kaikissa vaaleissa tässä maassa liikkuu valheita,
joihin meidän on vastattava kirjeellä.
Sanotaan asioita, joita en voi uskoa ihmisten uskovan,
mutta niitä puhutaan, ja ihmiset uskovat.
Nyt keksittiin tarina unisex-vessoista.
Ihmiset, minulla on perhe.
Minulla on tytär, tyttärentytär ja tyttärentyttärentytär.
Vain Saatana on voinut keksiä tarinan unisex-vessoista.
"Lula tapaa evankelikaalisia pastoreita."
Kultaseni, säälin häntä.
Nyt hän alkaa härnätä Bolsonaroa. Mitä hän yrittää?
Hän on aina puolustanut sitä, mitä mekin puolustamme.
Kaikki tietävät sen.
Hän ei ole mies, joka tuli luoksemme keskustelemaan -
"evankelikaalisuudesta"...
Koska -
me tuhoamme heidät täällä.
Jos yrittävät, murskaamme heidät.
Entä evankelikaalinen kokous?
Mitä voimme odottaa siltä? Voittaako Lula vai Bolsonaro?
Jos Lula voittaa,
enemmistö pysyy oppositiossa.
Osa pysyy ruodussa omien etujensa vuoksi.
Ääneen lausumattomien etujensa.
Osa pysyy ruodussa, mutta enemmistö ei.
He tietävät, että me murskaamme heidät, emme päästä helpolla.
Heidät nimetään pettureiksi. He pelkäävät.
30. LOKAKUUTA 2022 PRESIDENTINVAALIEN RATKAISEVA KIERROS
Mitä tämä on?
Kuvaan vaivihkaa.
Miten kummallista.
30. lokakuuta, vaalipäivä. Poliisi pysäyttelee moottoripyöriä ja autoja.
Liittovaltion poliisin tarkastuspiste Cuitén sisääntuloväylällä.
He pyytävät ihmisiä olemaan äänestämättä.
Vaikuttaa järjestetyltä.
Hidasta, jotta voin... Katso. Nuo heput, joilla on PT:n lippu.
Poliisi pysäytti auton, jossa oli PT:n lippu. Katso.
Älkää tukeko entisiä vankeja. Älkää auttako entisiä vankeja.
Aamen?
Repikö poliisi tarran?
Minun autostani. Minut pakotettiin poistamaan Lulan lippu.
Liittovaltion maantiepoliisi yritti vallankaappausta.
Miten tämä vaikuttaa vaaleihin?
Vaarana on, että demokratia häviää vaaleissa. Tämä on ennenkuulumatonta.
...väkivaltaiset Geronimo-sotilaat.
Lulan täytyy voittaa!
Bolsonaro on paskiainen!
Tämä on kamalaa! Voi hyvä Jumala sentään!
Jos taivaassa on Jumala ja maan päällä Jeesus Kristus,
niin Lulan on voitettava! Hyvä Jumala sentään!
Isä, me rukoilemme sinua, Jumala.
Isä, ota Brasilia käsiisi, Herra!
Isä, ota tämä kansakunta käsiisi. Herra Jeesus!
Bolsonaro johtaa 56,68 prosentilla.
Ja PT:n Lula...
Kumpikaan osapuoli ei luota voittoon.
Bolsonarolla on 50,8 tai 50,9 % lasketuista äänistä -
ja Lulalla 49,14 %.
Olemme laskeneet yli puolet äänistä tässä vaiheessa.
Bolsonarolla on 50,3 %.
61,06 % ÄÄNISTÄ LASKETTU.
Lula ohitti Bolsonaron 50,01 prosentin ääniosuudella.
PT voittaa vaalit, PT voittaa vaalit!
Vaalituomioistuin on juuri vahvistanut PT:n Luiz Inácio Lula da Silvan voiton -
tasavallan presidentin vaalissa.
Lula! Lula voitti! Hitto vieköön! - Se on ohi! Antaa palaa!
Me voitettiin!
Lula!
Olé, olé, olé, Lula!
Luiz Inácio Lula da Silva, älä kuvittele, että voitit vaalit!
Että me suostuisimme hyväksymään vilpillisen vaalituloksen,
joka perustuu valheille!
Aamen!
Kunnia Jumalalle!
Nostakaa kätenne uskossa! Jumalani! Jeesuksen nimessä, Isä.
Jumalani, minä anon sinulta,
mene presidenttimme luokse ja hän kertoo vastauksen!
Me kuulemme sen, Jumala! Voitonhuutomme täällä!
Tämä valtakunta on sinun, Isä! Nämä ihmiset ovat sinun.
EPILOGI ILMESTYS
Oletteko kuulleet hullusta miehestä,
joka sytytti lyhdyn valoisana aamuna,
juoksi torille ja kysyi:
"Missä Jumala on?"
Ihmisten nauraessa hän vastasi itse:
"Minä kerron. Me olemme tappaneet hänet. Te ja minä.
Me olemme hänen murhaajiaan.
Se, mikä maailmassa oli voimakkainta ja pyhintä,
vuosi kuiviin veitsistämme.
Miten me sen teimme?
Mitä me teimme, kun irrotimme Maan Auringostaan?"
Ihmiset katsoivat häntä hämmentyneinä.
"Tulin liian aikaisin," hän sanoi.
"Minun aikani ei ole vielä."
En tiedä, olenko minä se hullu vai joku niistä, jotka häntä kuuntelivat.
Mutta ajattelin ennen, että ajan myötä -
emme olisi enää uskonnosta riippuvaisia.
Nyt näen, miten ylimielinen se ajatus oli.
Joskus vallankumouksissa syrjäytettiin Jumalan nimeämä kuningas,
jotta voitiin luoda sekulaari yhteiskunta, jossa valta kuuluisi kansalle.
Viime aikoina suuntaus on ollut päinvastainen.
VAALIPÄIVÄN JÄLKEINEN PÄIVÄ
Presidentti Jair Bolsonaron kannattajat osoittavat epädemokraattisesti mieltään -
20 osavaltiossa vaatien armeijan väliintuloa ja kansalaisten vastustusta.
Lulan vaalivoiton vahvistamisesta on jo yli 20 tuntia,
mutta Bolsonaro ei ole vielä tunnustanut tappiotaan.
48 TUNTIA VAALIEN JÄLKEEN PRESIDENTIN PALATSI, BRASÍLIA
Hoidetaan tämä pois alta.
Käynnissä olevat mielenosoitukset -
ovat seurausta siitä tuohtumuksesta ja epäoikeudenmukaisuuden tunteesta,
jota vaaliprosessi on aiheuttanut.
On kunnia olla miljoonien brasilialaisten johtaja,
joka tavallani puolustaa taloudellista, uskonnollista -
ja mielipiteen vapautta, rehellisyyttä -
sekä lippumme vihreää ja keltaista väriä.
Kiitoksia kovasti.
Herra presidentti, aiotteko...
Herra presidentti, ettekö tunnusta tappiotanne?
Herra presidentti, teidän täytyy tunnustaa tappionne!
Herra presidentti!
ARMEIJAN PÄÄMAJA
Armeija toivotti tervetulleeksi päämajansa eteen leiriytyneet Bolsonaron kannattajat.
Kenraalien suojelemina ja liikemiehien rahoittamina -
näistä suojaisista alueista tuli kapinallisten suunnittelupaikkoja.
Jouduimme ulos, me... - Tiedän.
KENRAALI VARAPRESIDENTTIEHDOKAS
Olkaa kärsivällinen.
Älkää menettäkö uskoa. Muuta en voi sanoa juuri nyt.
Armeija! - SOS!
Herra presidentti Jair Messias Bolsonaro,
sinä olet maan laillinen presidentti.
Sinulla on valta määrätä armeija palauttamaan järjestys maahan!
Presidentti Bolsonaro, millaisen jäljen jätät historiaan?
Poissaolevan? Pelkurin?
Vai miehen, joka käyttää laillista, perustuslain takaamaa valtaansa?
Mutta Bolsonaro lähti Orlandoon sanomatta sanaakaan.
En hyväksy sitä, että hän lähti USA:han.
Johtaja jää kantamaan vastuun teoistaan. Joutuu vankilaan tai ei. Kuten Lula.
Oli selvää, että hän joutuisi vankilaan. Pakeniko hän? Ei. Johtajan asenne.
Minä en hyväksy sitä, että Bolsonaro pakeni USA:han.
En koskaan. Jää vastaamaan seurauksista.
Ole mies.
PUHEENJOHTAJA
Mielenosoitusten Brasiliassa ei pitäisi olla armeijan päämajan,
vaan kongressirakennuksen edessä, missä kansaa edustetaan.
Kukaan ei pidättele Brasilian kansaa!
Katsokaa kansan marssia!
8.1.2023 VIIKKO LULAN VIRKAANASTUJAISTEN JÄLKEEN
Jumala, maa, perhe ja vapaus!
Esplanada dos Ministérios on vallattu.
Otamme vallan Brasiliassa takaisin. Niin sen pitää olla. Voimalla.
Anna meille meidän syntimme anteeksi kuten mekin annamme meitä vastaan rikkoneille.
Äläkä saata meitä kiusaukseen, vaan päästä meidät pahasta. Aamen.
Ei ole mitään Dubaita tai Pariisia, tai mitään muuta matkaa,
joka olisi tarjonnut parempaa -
kuin tämä päivä, josta olen unelmoinut, kun valtaamme tämän täällä.
Olemme marmoria syöviä termiittejä!
He avasivat. Katsokaa. He avasivat oven.
Ihmiset menevät kongressitaloon.
He avasivat sen.
Ei, ei.
Valtaus on alkanut!
Älä heitä! - Minulla on vihreää ja keltaista.
Brasilia on rakas kotimaamme.
Otetaan se haltuun!
Heittäkää pommeja tai mitä vain. Me menemme eteenpäin!
Me todistamme historiaa silmiemme edessä, veli.
Kansa onnistui valtaamaan kongressin.
8. tammikuuta 2023.
Pääsimme "Kolmen vallan palatsiin", katsokaa!
Me voitimme! Hyvä voittaa pahan!
Me valtasimme sen! Me valtasimme kongressin!
Vapaus!
He tunkeutuivat korkeimpaan oikeuteen. Katsokaa.
Kansa valtasi korkeimman oikeuden. Missä olet, Alexandre de Moraes?
Olemme korkeimmassa oikeudessa! Missä 13 on?
Se on Xandãon pöytä!
Tässä on minun sankarini. Olen hänen talossaan. Tämä on meidän talomme.
Enää ei sekoilla. Lähdemme vain armeijan kanssa.
Vaadimme armeijan väliintuloa. Siinä se.
Tämä on teille!
Tämä on meille, pojat.
Luojan kiitos. Tämä kaikki on Jumalan kunniaksi, Luoja siunatkoon.
Iankaikkinen kaikkivaltias.
Siinä se. Jair Messias Bolsonaro!
Palaat tähän maahan jatkamaan hallitsemista,
koska pimeyden on väistyttävä ja tiedettävä, että Herra on Jumala!
VÄLIINTULO
Jos nämä rauniot voisivat puhua,
ne voisivat ehkä kertoa,
että demokratia voi olla anteliaisuuden äärimmäisin muoto.
Se jatkaa päättäväisesti olemassaoloaan vihollisen kanssa.
KORKEIN OIKEUS BRASÍLIA
On uskomatonta, miten ihminen lajina -
on päätynyt niin ristiriitaiseen asenteeseen.
Niin kaunista.
Niin akrobaattista.
Niin haurasta.
Ei ihme, että sama ihmiskunta -
vaikuttaa niin kiivaasti haluavan eroon siitä,
koska on liian työlästä -
juurtua maahan tiukasti.
Ehkä joskus tuleva apokalypsi paljastaa,
että vaikka ne olivatkin epätäydellisiä,
näitä saleja ei rakennettu pakottamaan kansaa enemmistön -
tai Jumalan tahtoon,
vaan suojelemaan sitä, mikä on haurasta,
raa'alta väkivallalta.
Kreikan kielessä apokálypsis ei tarkoita maailmanloppua,
vaan pikemminkin paljastamista.
Ilmestystä.
Mahdollisuutta avata silmät.
VAALEISSA 2022 NOIN 70 % EVANKELIKAALISISTA ÄÄNESTI BOLSONAROA.
SE OLI SUURIN ÄÄNESTÄJÄRYHMÄ.
KESÄKUUSSA 2023 BOLSONARO JULISTETTIIN VAALIKELVOTTOMAKSI
POLIITTISEN VALLAN VÄÄRINKÄYTÖSTÄ
JA KOSKA LEVITTI VALHEELLISTA TIETOA VAALIJÄRJESTELMÄSTÄ.
MARRASKUUSSA 2024 POLIISI KERTOI
BOLSONARON JOHTANEEN RIKOLLISORGANISAATIOTA,
JOKA SUUNNITTELI VALLANKAAPPAUSTA.
POLIISIN MUKAAN SUUNNITELMISSA OLI LULAN, VARAPRESIDENTTI GERALDO ALCMININ
JA KORKEIMMAN OIKEUDEN JÄSENEN ALEXANDRE DE MORAESIN MURHAAMINEN.
Tekstitys: Paula Pohjanrinne